Neuvoston direktiivi 89/338/ETY, annettu 27 päivänä huhtikuuta 1989, tiettyjen tieliikenteen ajoneuvojen painoista, mitoista ja eräistä muista teknisistä ominaisuuksista annetun direktiivin 85/3/ETY muuttamisesta



Virallinen lehti nro L 142 , 25/05/1989 s. 0003 - 0006

Suomenk. erityispainos Alue 13 Nide 19 s. 0005

Ruotsink. erityispainos Alue 13 Nide 19 s. 0005



NEUVOSTON DIREKTIIVI, annettu 27 päivänä huhtikuuta 1989, tiettyjen tieliikenteen ajoneuvojen painoista, mitoista ja eräistä muista teknisistä ominaisuuksista annetun direktiivin 85/3/ETY muuttamisesta (89/338/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että direktiivissä 85/3/ETY(4), sellaisena kuin se on viimeksi muutettuna direktiivillä 88/218/ETY(5), säädetään tiettyjen tavaraliikenteeseen tarkoitettujen ajoneuvojen painoista, mitoista ja eräistä muista teknisistä ominaisuuksista, tietyt painot ja mitat tulisi vahvistaa myös muita ajoneuvoja varten, mukaan lukien henkilöliikenteeseen tarkoitetut ajoneuvot, nimittäin kaksi-, kolmi- ja neliakselisia moottoriajoneuvoja varten, mukaan lukien nivellinja-autot, sekä neliakselisia ajoneuvoyhdistelmiä varten, on otettava huomioon ajoneuvon varustus (paripyörät ja ilmajousitus tai yhteisön vastaavaksi tunnustama jousitus) määriteltäessä kolmi- ja neliakselisten moottoriajoneuvojen ja moottoriajoneuvojen kaksiakselisten telien suurinta sallittua painoa, ja Irlannin ja Yhdistyneen kuningaskunnan tiestön joidenkin osien kunnon vuoksi ei tällä hetkellä voida soveltaa kaikkia tämän direktiivin säännöksiä; tästä syystä on tarpeen näissä kahdessa jäsenvaltiossa väliaikaisesti lykätä eräiden säännösten soveltamista; neuvosto vahvistaa komission ehdotuksesta 1 päivään heinäkuuta 1989 mennessä määräpäivän, jona näitä poikkeuksia lakataan soveltamasta, ON ANTANUT TÄMÄN DIREKTIIVIN: 1 artikla Muutetaan direktiiviä 85/3/ETY seuraavasti: 1. Korvataan 1 artiklan 1 kohdan a alakohta seuraavasti: "a) sellaisten ajoneuvojen mittoihin, joissa on vähintään neljä pyörää ja joiden suurin sallittu nopeus on yli 25 kilometriä tunnissa, jos ajoneuvot on tarkoitettu käytettäväksi tiellä: - tavaroiden kuljetukseen ja ajoneuvon suurin sallittu kokonaispaino on enemmän kuin 3,5 tonnia, tai - henkilöliikenteeseen ja ajoneuvossa on kuljettajan istuin mukaan lukien enemmän kuin yhdeksän istumapaikkaa," 2. Korvataan 2 artikla seuraavasti: "2 artikla Tässä direktiivissä: - `moottoriajoneuvolla` tarkoitetaan moottorikäyttöistä ajoneuvoa, joka kulkee tiellä omalla voimalla; - `perävaunulla` tarkoitetaan tavaran kuljetukseen rakennettua ja varustettua ajoneuvoa, joka on tarkoitettu kytkettäväksi moottoriajoneuvoon, ei kuitenkaan puoliperävaunua; - `puoliperävaunulla` tarkoitetaan tavaran kuljetukseen rakennettua ja varustettua ajoneuvoa, joka on tarkoitettu kytkettäväksi moottoriajoneuvoon siten, että osa vaunusta lepää moottoriajoneuvon päällä ja että moottoriajoneuvo kantaa huomattavan osan sen painosta sekä sen kuorman painosta; - `ajoneuvoyhdistelmällä` tarkoitetaan: - perävaunuyhdistelmää, joka koostuu moottoriajoneuvosta ja siihen kytketystä perävaunusta, tai - puoliperävaunuyhdistelmää, joka koostuu moottoriajoneuvosta ja siihen kytketystä puoliperävaunusta; - `paksuseinäisellä kylmäkuljetusajoneuvolla` tarkoitetaan ajoneuvoa, jonka kaikki sivuseinät ovat eriste mukaan lukien vähintään 45 mm paksut ja jonka kiinteät tai irrotettavat päällysrakenteet on erityisesti varustettu helposti pilaantuvien elintarvikkeiden kansainvälisiä kuljetuksia ja tällaisissa kuljetuksissa käytettävää erityiskalustoa koskevan 1 päivänä syyskuuta 1970 tehdyn sopimuksen (ATP) B-, C-, E- ja F-luokkien mukaisesti säädellyssä lämpötilassa tapahtuvaa tavaroiden kuljetusta varten; - `linja-autolla` tarkoitetaan matkustajien ja matkatavaroiden kuljetukseen rakennettua ja varustettua ajoneuvoa, jossa on kuljettajan istuin mukaan lukien enemmän kuin yhdeksän istumapaikkaa. Se voi olla yksi- tai kaksikerroksinen, ja se voi myös vetää matkatavaraperävaunua; - `nivellinja-autolla` tarkoitetaan linja-autoa, joka koostuu kahdesta nivelosalla toisiinsa liitetystä jäykästä osasta. Kummankin jäykän osan matkustaja-osastojen on tämän tyyppisessä ajoneuvossa oltava yhteydessä toisiinsa, ja nivelosan on mahdollistettava matkustajien vapaa liikkuminen jäykkien osien välillä. Näiden kahden osan liittäminen yhteen ja irrottaminen saa olla mahdollista ainoastaan korjaamolla; - `suurimmilla sallituilla mitoilla` tarkoitetaan enimmäismittoja, joilla sen jäsenvaltion toimivaltainen viranomainen, jossa ajoneuvo on rekisteröity tai laskettu liikkeelle, tämän direktiivin mukaisesti sallii ajoneuvoa käytettävän kansainvälisessä liikenteessä; - `suurimmalla sallitulla painolla` tarkoitetaan kuormatun ajoneuvon enimmäispainoa, jolla sen jäsenvaltion toimivaltainen viranomainen, jossa ajoneuvo on rekisteröity tai laskettu liikkeelle, tämän direktiivin mukaisesti sallii ajoneuvoa käytettävän kansainvälisessä liikenteessä; - `suurimmalla sallitulla akselipainolla` tarkoitetaan kuormatun ajoneuvon suurinta akseli- tai telipainoa, jolla sen jäsenvaltion toimivaltainen viranomainen, jossa ajoneuvo on rekisteröity tai laskettu liikkeelle, tämän direktiivin mukaisesti sallii ajoneuvoa käytettävän kansainvälisessä liikenteessä." 3 Korvataan 7 artikla seuraavasti: "7 artikla Jäsenvaltioiden on komissiota kuultuaan toteutettava tämän direktiivin noudattamisen edellyttämät toimenpiteet: - muiden kuin seuraavissa luetelmakohdissa mainittujen säännösten panemiseksi täytäntöön 1 päivästä heinäkuuta 1986 alkaen; - liitteessä I olevan 1.2 kohdan b alakohdan panemiseksi täytäntöön viimeistään 1 päivänä tammikuuta 1989; - 4 artiklan ja liitteen II panemiseksi täytäntöön 1 päivästä tammikuuta 1990 alkaen; - liitteessä I olevan 1 kohdan panemiseksi täytäntöön henkilöliikenteeseen tarkoitettuihin ajoneuvoihin 1 päivästä heinäkuuta 1991 alkaen; - liitteessä I olevan 3.4.1 kohdan panemiseksi täytäntöön 1 päivästä tammikuuta 1992 alkaen; - liitteessä I olevan 2.2.3, 2.2.4, 2.3, 2.4, 3.4.2, 3.5 ja 4.3 kohdan panemiseksi täytäntöön 1 päivästä tammikuuta 1993 alkaen. Jäsenvaltioiden on ilmoitettava komissiolle tämän direktiivin noudattamiseksi toteuttamistaan toimenpiteistä." 4 Muutetaan 8 artiklaa seuraavasti: - korvataan 1 kohdan ensimmäinen alakohta seuraavasti: "1 Irlannissa ja Yhdistyneessä kuningaskunnassa 3 artiklan säännökset eivät väliaikaisesti koske liitteessä I olevassa 2.2.1, 2.2.2 ja 3.3.2 kohdassa mainittuja vakioarvoja."; - korvataan 3 kohta seuraavasti: "3 Irlannissa ja Yhdistyneessä kuningaskunnassa 3 artiklan säännökset eivät väliaikaisesti koske liitteessä I olevassa 3.4.1 kohdassa mainittuja vakioarvoja. Näiden kahden jäsenvaltion on kuitenkin sovellettava 3 artiklaa liitteessä I olevassa 2.2.1 ja 2.2.2 kohdassa tarkoitettuihin ajoneuvoyhdistelmiin, jos näiden vetävän akselin akselipaino on enintään 10,5 tonnia."; - lisätään kohdat seuraavasti: "5 Irlannissa ja Yhdistyneessä kuningaskunnassa 3 artiklan säännökset eivät väliaikaisesti koske liitteessä I olevassa 2.2.3, 2.2.4, 2.3.1, 2.3.3, 2.4 ja 3.4.2 kohdassa mainittuja vakioarvoja. Näiden kahden jäsenvaltion on kuitenkin sovellettava 3 artiklaa liitteessä I olevassa 2.2.3, 2.2.4, 2.3 ja 2.4 kohdassa tarkoitettuihin ajoneuvoihin, jos: a) vetävän akselin akselipaino on enintään 10,5 tonnia ja b) kuormatun ajoneuvon kokonaispaino on enintään - 35 tonnia 2.2.3 ja 2.2.4 kohdassa tarkoitetuissa ajoneuvoissa, - 17 tonnia 2.3.1 kohdassa tarkoitetuissa ajoneuvoissa, - 30 tonnia 2.3.3 kohdassa tarkoitetuissa ajoneuvoissa mainitussa kohdassa ja 4.3 kohdassa määritetyin edellytyksin, - 27 tonnia 2.4 kohdassa tarkoitetuissa ajoneuvoissa. 6 Komissio tekee neuvostolle kuukauden kuluessa tämän direktiivin antamisesta direktiivin mukaisesti ehdotuksen päivästä, jona 5 kohdassa tarkoitettu poikkeus lakkaa. Neuvosto ratkaisee ehdotuksen määräenemmistöllä 1 päivään heinäkuuta 1989 mennessä." 5. Muutetaan liitettä I seuraavasti: a) lisätään 1.1 kohtaan luetelmakohta seuraavasti ">TAULUKON PAIKKA> "; b) lisätään 2.2 kohtaan alakohdat seuraavasti: ">TAULUKON PAIKKA> " c) lisätään kohdat seuraavasti: ">TAULUKON PAIKKA> "; d) Muutetaan 3 kohtaa seuraavasti: - Liitteessä oleva 3.4. kohta jaetaan alakohtiin seuraavasti: ">TAULUKON PAIKKA> "; - lisätään kohta seuraavasti: ">TAULUKON PAIKKA> "; e) Lisätään 4 kohtaan seuraava: "4.3. Akselivälin mukaan määräytyvä suurin sallittu paino Neliakselisen moottoriajoneuvon suurin sallittu paino tonneina ei saa olla suurempi kuin viisi kertaa ajoneuvon etummaisen ja takimmaisen akselin välinen etäisyys metreinä." 2 artikla Tämä direktiivi on osoitettu kaikille jäsenvaltioille. Tehty Luxemburgissa 27 päivänä huhtikuuta 1989. Neuvoston puolesta Puheenjohtaja J. BARRIONUEVO PEÑA (1) EYVL N:o C 90, 11.9.1971, s. 25; EYVL N:o C 16, 18.1.1979, s. 3; EYVL N:o C 173, 2.7.1988, s. 12 (2) EYVL N:o C 124, 17.12.1971, s. 63; EYVL N:o C 144, 15.6.1981, s. 80; EYVL N:o C 187, 18.7.1988, s. 209 (3) EYVL N:o C 61, 10.6.1972, s. 5; EYVL N:o C 113, 7.5.1980, s. 14; EYVL N:o C 208, 8.8.1988, s. 56 (4) EYVL N:o L 2, 3.1.1985, s. 14 (5) EYVL N:o L 98, 15.4.1988, s. 48